जल्द ही आने वाली है बोलने वाली कार  
चालक अपनी कार से यह पूछ सकेंगे कि नजदीकी पेट्रोल स्टेशन कहां है? या क्या मैं शौचालय जा सकता हूं या क्या हम अभी इसके नजदीक हैं?
कल्पना कीजिए कि आप एक ऐसी कार के मालिक हों जो पहले ही आपको बता दे कि किन रास्तों पर जाम लगा है और यह भी बताए कि अगला पेट्रोल पंप कहां है... जी हां..., आपकी यह कल्पना अब जल्द ही हकीकत का रूप लेने वाली है।  डेली मेल की रिपोर्ट के मुताबिक, वैज्ञानिक एक ऐसी बात करने वाली कार विकसित कर रहे हैं जो वाहनों में लगाए जाने वाली आवाज संप्रेषण प्रणाली में सबसे आधुनिक होगी।  वस्तुत: बात करने वाली यह कार अगले साल तक ब्रिटेन की सड़कों पर आ जाएगी और यह प्रणाली देश की सबसे ज्यादा बिकने वाली कार फोर्ड फोकस में उपलब्ध होगी।  सिंक नाम की इस प्रणाली के निर्माताओं का दावा है कि चालक अपनी कार से यह पूछ सकेंगे कि नजदीकी पेट्रोल स्टेशन कहां है? या क्या मैं शौचालय जा सकता हूं या क्या हम अभी इसके नजदीक हैं?